Na temelju članka 2. Zakona o predškolskom odgoju i obrazovanju („Narodne novine“ broj 10/97, 107/07 , 94/13, 98/19,57/22) i članka 26. Statuta Općine Mrkopalj (“Službene novine PGŽ-e br. 10/21) Općinsko vijeće Općine Mrkopalj , na. sjednici održanoj 28. rujna 2022. godine, donosi

**O D L U K U**

**o sufinanciranju troškova**

**boravka djece jasličke dobi s područja Općine Mrkopalj**

**u ustanovama i obrtima za čuvanje djece**

**Članak 1.**

Ovom Odlukom uređuje se sufinanciranje i postupak sufinanciranja troškova boravka djece jasličke dobi s područja Općine Mrkopalj u ustanovama i obrtima za čuvanje djece.

**Članak 2.**

Sufinanciranje troškova boravka vrijedi samo za djecu jasličke dobi, odnosno do 3 (tri) godine starosti djeteta.

Pravo na sufinanciranje troškova boravka djece jasličke dobi ostvaruju roditelji odnosno skrbnici uz slijedeće uvjete:

-dijete jasličke dobi mora imati prebivalište na području općine Mrkopalj,

-barem jedan od roditelja odnosno skrbnika mora imati prebivalište na području općine Mrkopalj.

**Članak 3.**

Korisnici usluga obvezni su Jedinstvenom upravnom odjelu Općine Mrkopalj , u svrhu ostvarenja prava iz ove Odluke, podnijeti pisani zahtjev, uz prilaganje sljedećih isprava:

- rodni list za dijete ,

-presliku osobne iskaznice roditelja odnosno skrbnika,

- uvjerenje o prebivalištu (ne starije od šest mjeseci) za jednog od roditelja ,odnosno skrbnika i za dijete jasličke dobi,

- potvrdu/ugovor o upisu djeteta u ustanovu/obrt za čuvanje djece .

O zahtjevu iz stavka 1. ovog članka donosi se rješenje.

Korisnici usluga dužni su odmah, a najkasnije u roku od 8 dana od nastanka promjene, prijaviti Jedinstvenom upravnom odjelu Općine Mrkopalj svaku promjenu činjenice koja bi utjecala na ostvarivanje prava na sufinanciranje troškova boravka djece u jaslicama.

**Članak 4.**

Općina Mrkopalj sudjeluje u sufinanciranju troškova boravka djece u jaslicama u iznosu od 753,45 kn mjesečno po djetetu.

**Članak 5.**

Ova Odluka stupa na snagu osmog dana od dana objave u „Službenim novinama Primorsko-goranske županije.

KLASA:024-02/22-01/01

URBROJ:2170-29-01-22-20

Mrkopalj,28. rujna 2022.

Općinsko vijeće Općine Mrkopalj

Predsjednica

Helena Crnković